มหาวิทยาลัยเทคโนโลยีราชมงคลศรีวิชัย วิทยาเขตตรัง

มหาวิทยาลัยเทคโนโลยีราชมงคลศรีวิชัย วิทยาเขตตรัง เป็นวิทยาเขตในสังกัดของมหาวิทยาลัยเทคโนโลยีราชมงคลศรีวิชัย ตั้งอยู่ที่ 179 หมู่ที่ 3  ตำบลไม้ฝาด อำเภอสิเกา จังหวัดตรัง ซึ่งเป็นวิทยาเขตที่อุดมสมบูรณ์ไปด้วยทรัพยากรธรรมชาติชายฝั่งทะเลอันดามัน เอื้อต่อสภาพการจัดการเรียนการสอนที่เน้นปฏิบัติ และเดินทางท่องเที่ยว เป็นอย่างยิ่ง

ความเป็นมา 
วิทยาเขตตรัง จัดตั้งขึ้นตามนโยบายรัฐบาล โดยสถาบันเทคโนโลยีราชมงคล ดำเนินการจัดตั้งสถาบันการศึกษาระดับปริญญาตรีขึ้นในจังหวัดตรัง  เนื่องจากรัฐบาลพิจารณาเห็นว่าภาคใต้ กำลังเป็นพื้นที่ที่จะได้รับการพัฒนาจากรัฐบาลในหลายด้าน  ประกอบกับประเทศไทยกำลังก้าวสู่ความเป็นประเทศอุตสาหกรรมมากขึ้น จึงเห็นควรจัดตั้งสถาบันการศึกษาระดับปริญญาตรี เพื่อผลิตบุคลากรที่มีความรู้ความสามารถให้เพียงพอกับความต้องการกำลังคนของประเทศ และผลิตบุคลากรสาขาวิทยาศาสตร์และเทคโนโลยีที่มีความรู้ความสามารถทั้งภาคทฤษฎีและภาคปฏิบัติ สำหรับรองรับการขยายตัวทางเศรษฐกิจของพื้นที่ภาคใต้ ตามโครงการพัฒนาชายฝั่งทะเลภาคใต้

เมื่อวันที่ 20 พฤศจิกายน พ.ศ. 2533 โครงการจัดตั้งคณะวิทยาศาสตร์และเทคโนโลยีการประมง (Faculty of Science and Fisheries Technology) บนเนื้อที่ประมาณ 1,750 ไร่  อันอุดมสมบูรณ์ไปด้วยป่าชายเลนและนิเวศชายฝั่งทะเลบริเวณเขตป่าสงวนแห่งชาติปากคลองกะลาเส และปากคลองไม้ตาย  ตำบลไม้ฝาด อำเภอสิเกา จังหวัดตรัง
 
ต่อมาในปี 18 มกราคม พ.ศ. 2548 ได้มีการประกาศพระราชบัญญัติมหาวิทยาลัยเทคโนโลยีราชมงคล จัดตั้งมหาวิทยาลัยเทคโนโลยีราชมงคล 9 แห่ง โดยการรวมหน่วยงานเดิมของสถาบันเทคโนโลยีราชมงคลเข้าด้วยกัน เป็นสถาบันอุดมศึกษาด้านวิชาชีพและเทคโนโลยี มีวัตถุประสงค์ให้การศึกษา ส่งเสริมวิชาการและวิชาชีพชั้นสูง ที่เน้นการปฏิบัติ ทำการสอน การวิจัย ผลิตครูวิชาชีพ ให้บริการทางวิชาการในด้านวิทยาศาสตร์และเทคโนโลยีแก่สังคม ทำนุบำรุงศิลปะ วัฒนธรรม และอนุรักษ์สิ่งแวดล้อม

คณะวิทยาศาสตร์และเทคโนโลยีการประมง จึงเปลี่ยนฐานะเป็นวิทยาเขตตรัง ภายใต้การดูแลของมหาวิทยาลัยเทคโนโลยีราชมงคลศรีวิชัย  ซึ่งประกอบด้วยหน่วยงานย่อย ได้แก่  คณะวิทยาศาสตร์และเทคโนโลยีการประมง  วิทยาลัยการโรงแรมและการท่องเที่ยว  สถาบันวิจัยและพัฒนา  และสถาบันทรัพยากรธรรมชาติและสิ่งแวดล้อม

การจัดการศึกษา 

มหาวิทยาลัยเทคโนโลยีราชมงคลศรีวิชัย วิทยาเขตตรัง จัดหลักสูตรทางการศึกษาระดับปริญญาตรี และปริญญาโท  เพื่อตอบสนองความต้องการทางการศึกษาในระดับอุดมศึกษาแก่ประชาชนในจังหวัดตรังและพื้นที่ใกล้เคียง ได้แก่

คณะวิทยาศาสตร์และเทคโนโลยีการประมง 

หลักสูตร 4 ปี

สาขาเทคโนโลยีการประมง 
สาขาวิชาเพาะเลี้ยงสัตว์น้ำ (วท.บ.)
สาขาวิชาอุตสาหกรรมประมง
แขนงวิชาวิทยาศาสตร์และเทคโนโลยีผลิตภัณฑ์ประมง (วท.บ.)
แขนงวิชาวิทยาศาสตร์และเทคโนโลยีการอาหาร (วท.บ.)
สาขาวิชาการจัดการประมง (วท.บ.)

สาขาสิ่งแวดล้อม 
สาขาวิชาวิทยาศาสตร์สิ่งแวดล้อม 
แขนงวิชาเทคโนโลยีสิ่งแวดล้อม (วท.บ.)
แขนงวิชาวิทยาศาสตร์สิ่งแวดล้อม (วท.บ.)
สาขาวิชาการจัดการสิ่งแวดล้อมท้องถิ่น
แขนงวิชาการจัดการสิ่งแวดล้อมท้องถิ่น (วท.บ.)
แขนงวิชาการจัดการทรัพยากรสิ่งแวดล้อม (วท.บ.)

สาขาวิทยาศาสตร์ทางทะเล 
สาขาวิชาวิทยาศาสตร์ทางทะเล
แขนงวิชาชีววิทยาทางทะเล (วท.บ.)
แขนงวิชาการจัดการทรัพยากรและการท่องเที่ยวทางทะเล (วท.บ.)
แขนงวิชาเทคโนโลยีชีวภาพทางทะเล (วท.บ.)

สาขาเทคโนโลยี 
สาขาวิชาเทคโนโลยีคอมพิวเตอร์ (วท.บ.)
สาขาวิชาเทคโนโลยีอุตสาหกรรม
แขนงวิชาเทคโนโลยีโทรคมนาคม (วท.บ.)
แขนงวิชาเทคโนโลยีไฟฟ้า (วท.บ.)
แขนงวิชาเทคโนโลยีโยธา (วท.บ.)
สาขาวิชาเทคโนโลยีสารสนเทศ (วท.บ.)
สาขาวิชาวิศวกรรมอิเล็กทรอนิกส์ (วศ.บ.)

สาขาเคมีอุตสาหกรรม 
สาขาวิชาเคมีอุตสาหกรรม (วท.บ.)

หลักสูตรเทียบโอน

สาขาเทคโนโลยีการประมง 
สาขาวิชาเพาะเลี้ยงสัตว์น้ำ (วท.บ.)

สาขาสิ่งแวดล้อม 
สาขาวิชาการจัดการสิ่งแวดล้อมท้องถิ่น
แขนงวิชาการจัดการทรัพยากรสิ่งแวดล้อม (วท.บ.)

สาขาเทคโนโลยี 
สาขาวิชาเทคโนโลยีคอมพิวเตอร์ (วท.บ.)
สาขาวิชาเทคโนโลยีอุตสาหกรรม
แขนงวิชาเทคโนโลยีโทรคมนาคม  (วท.บ.)
สาขาวิชาเทคโนโลยีสารสนเทศ (วท.บ.)

หลักสูตรเทียบโอน  ภาคสมทบ   (เรียนวันเสาร์-อาทิตย์)

สาขาเทคโนโลยี 
สาขาวิชาเทคโนโลยีคอมพิวเตอร์ (วท.บ.)
สาขาวิชาเทคโนโลยีสารสนเทศ (วท.บ.)

หลักสูตรปริญญาโท

สาขาการจัดการชายฝั่ง (วท.ม.)
สาขาเทคโนโลยีการประมง (วท.ม.)
สาขาเทคโนโลยีการจัดการสิ่งแวดล้อม (วท.ม.)

คณะวิศวกรรมศาสตร์และเทคโนโลยี

หลักสูตรวิศวกรรมศาสตรบัณฑิต 
สาขาวิชาวิศวกรรมไฟฟ้า
สาขาวิชาวิศวกรรมสารสนเทศและการสื่อสาร
หลักสูตรวิทยาศาสตรบัณฑิต 
สาขาวิชาเทคโนโลยีคอมพิวเตอร์
หลักสูตรอุตสาหกรรมศาสตรบัณฑิต 
สาขาวิชาวิศวกรรมก่อสร้าง

วิทยาลัยการโรงแรมและการท่องเที่ยว

หลักสูตร 4 ปี

สาขาการโรงแรมและการท่องเที่ยว (ศศ.บ.)
สาขาวิชาการโรงแรมและการท่องเที่ยว
สาขาภาษาต่างประเทศ (ศศ.บ.)
สาขาภาษาอังกฤษเพื่อการสื่อสารสากล
สาขาบริหารธุรกิจ (บช.บ.)
สาขาวิชาการบัญชี

หลักสูตรเทียบโอน

สาขาการโรงแรมและการท่องเที่ยว (ศศ.บ.)
สาขาวิชาการโรงแรมและการท่องเที่ยว
สาขาบริหารธุรกิจ (บช.บ.)
สาขาวิชาการบัญชี

[อ้างอิง : หน่วยทะเบียนและวัดผล;หลักสูตรที่เปิดรับสมัครนักศึกษาใหม่ ปีการศึกษา 2554] 

มหาวิทยาลัยเทคโนโลยีราชมงคลศรีวิชัย  วิทยาเขตตรัง มุ่งผลิตบัณฑิตที่เต็มเปี่ยมด้วยความรู้ทางด้านทฤษฏีควบคู่ไปกับการปฏิบัติจริง  มุ่งเสริมสร้างคุณธรรม และจริยธรรม  เพื่อให้เป็นบัณฑิตที่มีศักยภาพพร้อมสู่การดำรงตนในสังคมอย่างมีสุข

การวิจัยและพัฒนา 

สถาบันวิจัยและพัฒนา  มหาวิทยาลัยเทคโนโลยีราชมงคลศรีวิชัย  (ตั้งอยู่ในวิทยาเขตตรัง) มุ่งส่งเสริมและสนับสนุนการวิจัยและพัฒนาเพื่อตอบสนองชุมชน  สังคม  และประเทศชาติ  ตามวิสัยทัศน์  พันธกิจและเป้าประสงค์ ดังต่อไปนี้

วิสัยทัศน์(Vision)
มหาวิทยาลัยเทคโนโลยีราชมงคลศรีวิชัย เป็นแหล่งพัฒนานักวิจัยและสร้างงานวิจัยที่มีศักยภาพเพื่อพัฒนาองค์ความรู้ นำไปสู่การใช้ประโยชน์ในการพัฒนาท้องถิ่นและประเทศ 

พันธกิจ(Mission)
พัฒนาศักยภาพนักวิจัยและสร้างงานวิจัยที่สอดคล้องกับยุทธศาสตร์การวิจัยโดยมุ่งเน้นการพัฒนาท้องถิ่นและประเทศ

เป้าประสงค์(Goal)
พัฒนานักวิจัยและสร้างงานวิจัยที่ตอบสนองต่อความต้องการของท้องถิ่นและประเทศตลอดจนสร้างองค์ความรู้ใหม่

การท่องเที่ยว/ที่พัก/จัดกิจกรรม 

มหาวิทยาลัยเทคโนโลยีราชมงคลศรีวิชัย  วิทยาเขตตรัง  นอกจากจะเป็นสถานศึกษา ที่มุ่งตอบสนองการศึกษาทั้งภาคทฤษฎีและปฏิบัติ  สนับสนุนการวิจัยและพัฒนา  บริการถ่ายทอดวิชาการและความรู้สู่สังคมแล้ว  ยังถือเป็นสถานที่ที่เต็มไปด้วยทรัพยากรธรรมชาติและสิ่งแวดล้อมที่อุดมสมบูรณ์  เหมาะแก่การสนับสนุนอุตสาหกรรมการท่องเที่ยวและบริการเป็นอย่างยิ่ง

สถานที่ท่องเที่ยวที่น่าสนใจ 

หาดราชมงคล ชายหาดและทิวสนที่ทอดยาวกว่า 4 กิโลเมตร ทางด้านฝั่งทะเลอันดามัน ที่เหมาะสำหรับการพักผ่อน บริเวณริมชายหาดมีร้านค้า - ร้านอาหารและห้องน้ำบริการสำหรับนักท่องเที่ยว

หาดวิวาห์ใต้สมุทร ชายหาดที่โอบล้อมด้วยหน้าผาและภูเขาสวยงาม ซึ่งทุกๆปีชายหาดแห่งนี้ มีโอกาสต้อนรับคู่รักจากทั่วทุกมุมโลกกับพิธีวิวาห์ใต้สมุทร (Underwater Wedding Ceremony) ในทุกวันที่ 14 กุมภาพันธ์ ของทุกปี

ทางเดินศึกษาธรรมชาติ เป็นเส้นทางเดินเพื่อศึกษาความอุดมสมบูรณ์ของทรัพยากรป่าชายเลนและพันธุ์สัตว์น้ำมีทั้งสิ้น 2 จุด  ระยะทางประมาณ 1 กิโลเมตร

พิพิธภัณฑ์สัตว์น้ำราชมงคลศรีวิชัย ตรัง  (โดยการดูแลของสถาบันทรัพยากรธรรมชาติและสิ่งแวดล้อม)  เป็นสถานแสดงพันธุ์สัตว์น้ำที่จัดตั้งขึ้นเพื่อให้นักเรียน นักศึกษา และประชาชนทั่วไป  ได้ศึกษาเรียนรู้ชีววิทยาพืชน้ำและสัตว์น้ำจืด น้ำกร่อย น้ำเค็มที่มากกว่า 200 ชนิด จากภายในประเทศและต่างประเทศ  โดยเปิดแสดงโชว์พิเศษจากแมวน้ำแอฟริกาใต้ในทุกวัน

สถานที่พัก 

จุดตั้งค่ายค้างแรม  บริการจุดตั้งค่ายค้างแรมบริเวณใกล้ชายหาด และจุดต่างๆ ที่พร้อมบริการสิ่งอำนวยความสะดวก เช่น การค้างแรมเพื่อทำกิจกรรมของหน่วยงานหรือองค์กรต่างๆ  การค้างแรมของลูกเสือ เนตรนารีและยุวกาชาดจากโรงเรียนต่างๆ  การค้างแรมกลุ่มขนาดเล็ก  กลุ่มครอบครัว  เป็นต้น 

บ้านพักและรีสอร์ท  บริการที่พักประเภทรีสอร์ทสำหรับผู้ที่ต้องการพักผ่อน หรือบ้านพักขนาดใหญ่สำหรับรับรองผู้มาเยือน  พร้อมสิ่งอำนวยความสะดวกมากมาย

การเดินทาง 

การเดินทางจากกรุงเทพฯ – ตรัง – มหาวิทยาลัยเทคโนโลยีราชมงคลศรีวิชัย วิทยาเขตตรัง

รถยนต์ เดินทางตามทางหลวงแผ่นดินหมายเลข 4 กรุงเทพฯ-ชุมพร จากนั้นเข้าทางหลวงหมายเลข 41  ผ่าน สุราษฎร์ธานี-ทุ่งสง-ห้วยยอด- เมืองตรัง เข้าสู่ทางหลวงหมายเลข 4046 และทางหลวงหมายเลข 4162  ระยะทางประมาณ 850 กิโลเมตร

เดินทางตามทางหลวงหมายเลข 4 กรุงเทพฯ-ชุมพร จากนั้นผ่านแยกเข้าระนอง-พังงา-กระบี่- สามแยกต้นมะม่วง(อ.สิเกา จ.ตรัง)  เข้าสู่ทางหลวงหมายเลข 4162  ระยะทางประมาณ 1,000 กิโลเมตร

รถไฟ รถด่วนและรถเร็วออกจากสถานีรถไฟหัวลำโพง ถึงสถานีรถไฟตรังทุกวัน ระยะทาง 870 กิโลเมตร ใช้เวลาประมาณ 13 - 15 ชั่วโมง จากนั้นเดินทางต่อด้วยรถตู้ประจำทางสายตรัง – ปากเมง  (บริการทุกวัน เวลา 07.00 – 17.30 น.) ระยะทางประมาณ 35 กิโลเมตร ใช้เวลา 30 – 40 นาที

รถโดยสารประจำทาง สถานีขนส่งสายใต้ ถนนบรมราชชนนี มีรถโดยสารประจำทางทั้งธรรมดาและปรับอากาศ กรุงเทพฯ – ตรัง บริการทุกวัน จากนั้นเดินทางต่อด้วยรถตู้ประจำทางสายตรัง – ปากเมง  (บริการทุกวัน เวลา 07.00 – 17.30 น.) ระยะทางประมาณ 35 กิโลเมตร ใช้เวลา 30 – 40 นาที

เครื่องบิน สายการบินนกแอร์ และสายการบิน[[แอร์เอเชีย]  บริการเที่ยวบินตรงไปจังหวัดตรังทุกวัน  ใช้เวลา 1.30 ชั่วโมง  จากนั้นเดินทางต่อด้วยรถตู้ประจำทางสายตรัง – ปากเมง  (บริการทุกวัน เวลา 07.00 – 17.30 น.) ระยะทางประมาณ 35 กิโลเมตร ใช้เวลา 30 – 40 นาที

ติดต่อมหาวิทยาลัย 

มหาวิทยาลัยเทคโนโลยีราชมงคลศรีวิชัย วิทยาเขตตรัง เลขที่ 179 หมู่ 3 ตำบลไม้ฝาด  อำเภอสิเกา  จังหวัดตรัง  92150  

โทรศัพท์ 0-7520-4051-4  โทรสาร 0-7520-4059 (ในวันและเวลาราชการ)

ตรัง
ราชมงคล
อำเภอสิเกา